पाएं अपने शहर की ताज़ा ख़बरें और फ्री ई-पेपरडाउनलोड करें
रोहतक. निगम के वार्ड नंबर नौ के प्रत्याशी की हत्या की साजिश पुलिस के साथ हुई मुठभेड़ के एक सप्ताह पहले बोहर गांव में ही रची गई। पुलिसिया पूछताछ में कुख्यात रमेश लुहार ने यह खुलासा किया है। शनिवार को उसे शिवाजी कॉलोनी थाना पुलिस ने अदालत में पेश किया, जहां से चार दिन के रिमांड पर लिया गया है।
इससे पहले, अदालत में पुलिस ने तर्क दिया कि रमेश लुहार बेहद शातिर बदमाश रहा है। धोखाधड़ी के मामले में जमानत पर आने के बाद उसने जेल में दोस्त बने यूपी के बदमाशों से संपर्क किया, ताकि पुराने दुश्मन रहे निगम प्रत्याशी को खत्म किया जा सके। इसके लिए उसने यूपी के बदमाशों को बोहर गांव में बुलाया। योजना के तहत बिहार से पहले पांच लाख रुपए में हथियार खरीदे गए।
इसके बाद वारदात अंजाम देने की योजना तैयार हुई। 21 मई को बागपत के कुख्यात बदमाश अनिल उर्फ अजीत के नेतृत्व बदमाश रोहतक पहुंच गए, लेकिन रमेश पुलिस की गिरफ्त से बचने के लिए मुंबई चला गया। रमेश को अंदेशा था कि निगम प्रत्याशी की हत्या का पहला शक उस पर जाएगा। ऐसे में गिरफ्तारी से बचने के लिए दक्षिण की तरफ चला गया।
देर शाम उसे पता चला कि गैंग वारदात अंजाम देने से पहले ही पकड़ा गया और यूपी का हिस्ट्रीशीटर रविपाल मारा गया, तो वह मुंबई से चेन्नई चला गया। वहीं उसने अपना मोबाइल फोन फंेक दिया। अब मोबाइल फोन बरामद करने व फरार बदमाशों को गिरफ्तार करने के लिए रमेश लुहार का एक सप्ताह का रिमांड चाहिए। अदालत ने पुलिस की अर्जी पर चार दिन का रिमांड दिया है।
सांघी के दो युवक हथियारों सहित गिरफ्तार
रोहतकत्नसदर पुलिस ने गश्त के दौरान सांघी गांव के दो युवकों मंगल व अनिल उर्फ लीली को अवैध हथियारों सहित काबू किया है। शनिवार को उन्हें अदालत में पेश किया गया, जहां से उनको न्यायिक हिरासत में सुनारिया जेल में भेजा गया है। थाना प्रभारी राजेंद्र मीणा ने बताया कि गश्त के दौरान सांघी गांव के नजदीक दो युवक पुलिस को देखकर भागने लगे। तलाशी के दौरान उनके कब्जे से देसी पिस्तौल बरामद हुए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn